**Pozdrav od Daniela Heviera:**

Milí študenti, vážení pedagógovia,

s radosťou som sa dozvedel o Vašej aktivite, ktorá vyvrcholí dnešnou vernisážou Vašich diel. Tie, ktoré som mal možnosť vidieť, sú plné životného elánu, optimizmu, tvorivosti a energie. Viaceré z nich sú naozaj na vysokej úrovni. Ale Vaše diela obsahujú ešte hlbšiu pridanú hodnotu. Hodnotu ľudskosti a empatie. Výťažok z ich predaja ste sa rozhodli darovať ľuďom, ktorí hľadajú nádej a životnú energiu možno aj vo Vás, v novej generácii, ktorá prichádza.

Ďakujem Vám, za tento Váš čin, držím palce a želám krásne leto Vašej mladosti.

Daniel Hevier